CELEX: 52010PC0313
Language: et
Date: 2010-06-17
Title: Ettepanek: nõukogu rakendusotsus, mille kohaselt lubatakse Rumeenial kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193

|

52010PC0313

 Ettepanek: nõukogu rakendusotsus, mille kohaselt lubatakse Rumeenial kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193  /* KOM/2010/0313 lõplik - NLE 2010/0174 */  

	[pic] | EUROOPA KOMISJON |Brüssel 17.6.2010KOM(2010)313 lõplik2010/0174 (NLE)Ettepanek:NÕUKOGU RAKENDUSOTSUS,mille kohaselt lubatakse Rumeenial kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193SELETUSKIRIETTEPANEKU TAUSTEttepaneku põhjused ja eesmärgid Vastavalt nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (edaspidi „käibemaksudirektiiv”) artiklile 395 võib nõukogu komisjoni ettepaneku põhjal ühehäälselt lubada liikmesriigil kohaldada erimeetmeid, millega tehakse erand kõnealusest direktiivist, et lihtsustada käibemaksu kogumise menetlust või hoida ära teatavat maksudest kõrvalehoidmist või maksustamise vältimist. Komisjoni peasekretariaadis 23. septembril 2009. aastal registreeritud kirjaga on Rumeenia taotlenud luba kehtestada meetmed, millega tehakse erand käibemaksudirektiivi artiklist 193. Käibemaksudirektiivi artikli 395 lõike 2 kohaselt teatas komisjon Rumeenia taotlusest teistele liikmesriikidele 14. detsembri 2009. aasta kirjaga. Komisjon teatas 17. detsembri 2009. aasta kirjas Rumeeniale, et tal on olemas taotluse hindamiseks kogu vajalik teave. |Üldine taust Käibemaksudirektiivi artiklis 193 on sätestatud, et tavaliselt tasub käibemaksu kaupu tarniv või teenuseid osutav maksukohustuslane. Rumeenia valitsus soovib kohaldada pöördmaksustamise korda, mille puhul alljärgnevatel juhtudel vastutab käibemaksu tasumise eest maksukohustuslane, kellele kaupu tarnitakse ja teenuseid osutatakse: - sellise maksukohustuslase tarnitavad kaubad ja osutatavad teenused, kelle suhtes kohaldatakse maksejõuetusmenetlust (v.a jaemüüjad); - maksukohustuslase tarnitavad puittooted, eelkõige kasvav mets, ümarpuit või lõigatud puit, küttepuit, puittooted, samuti nelinurkse ristlõikega või lõhestatud puit ning töötlemata puit, töödeldud või pooltöödeldud puit. Maksukohustuslastel, kelle suhtes kohaldatakse maksejõuetusmenetlust ja kes tarnivad kaupu ja osutavad teenuseid, võib majandusraskuste tõttu olla võimatu maksta pädevatele asutustele oma tarnetelt saadud käibemaksu. Samas saab maksukohustuslasest ostja tekkinud käibemaksu ikka veel maha arvata. Pöördmaksustamist ei kavatseta kohaldada, kui tarneid teeb jaemüüja, kelle suhtes kohaldatakse maksejõuetusmenetlust, sest seda meedet oleks jaemüüjal raske ellu rakendada, eelkõige oleks tal raske müügikohas kindlaks teha, kas klient on maksukohustuslane. Metsandussektoril on Rumeenias oluline majanduslik tähendus. Sektoris tegutseb märkimisväärne hulk ettevõtjaid, kes on tihtipeale väikesed edasimüüjad ja vahendajad ning kes jätavad käibemaksu sageli tasumata. Selliste tarnijate klientideks on tavaliselt suured arenenud ettevõtjad. Erandit lubatakse kohaldada 31. detsembrini 2013. |HUVITATUD ISIKUTEGA KONSULTEERIMISE JA MÕJU HINDAMISE TULEMUSEDKonsulteerimine huvitatud isikutega |Ei ole asjakohane. |Eksperdiarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Otsuse ettepaneku eesmärk on võidelda võimaliku käibemaksust kõrvalehoidumisega ja maksustamise vältimisega ning seega võib tal olla positiivne majanduslik mõju. Mõju on igal juhul piiratud, tingituna erandi kitsast reguleerimisalast. |ETTEPANEKU ÕIGUSLIK KÜLGKavandatud meetmete kokkuvõte Rumeenial lubatakse kohaldada meedet, millega tehakse erand käibemaksudirektiivi artiklist 193 seoses pöördmaksustamise korra kasutamisega sellise maksukohustuslase kaubatarnete ja osutatavate teenuste suhtes, kelle suhtes kohaldatakse maksejõuetusmenetlust (v.a jaemüüjad), ning puittoodete tarnete suhtes. |Õiguslik alus Käibemaksudirektiivi artikkel 395 |Subsidiaarsuse põhimõte Kooskõlas käibemaksudirektiivi artikliga 395 peab liikmesriik, kes soovib kasutusele võtta meetmeid, millega tehakse erand kõnealusest direktiivist, saama nõukogult loa nõukogu otsuse kujul. Seepärast on ettepanek kooskõlas subsidiaarsuse põhimõttega. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |Käesolev otsus käsitleb liikmesriigile tema enda taotlusel antud luba ja sellega ei määrata mingeid kohustusi. |MÕJU EELARVELEMõju eelarvele |Ettepanek ei mõjuta ELi eelarvet. |TÄIENDAV TEAVELäbivaatamis-/muutmis-/aegumisklausel |Ettepanek sisaldab aegumisklauslit. |2010/0174 (NLE)Ettepanek:NÕUKOGU RAKENDUSOTSUS,mille kohaselt lubatakse Rumeenial kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193EUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,[1] eriti selle artikli 395 lõiget 1,võttes arvesse Euroopa Komisjoni ettepanekutning arvestades järgmist:1.  Komisjoni peasekretariaadis 23. septembril 2009. aastal registreeritud kirjaga on Rumeenia taotlenud luba kehtestada erimeede, millega tehakse erand direktiivi 2006/112/EÜ artiklist 193.2.  Komisjon teatas Rumeenia taotlusest teistele liikmesriikidele 14. detsembri 2009. aasta kirjaga. Komisjon teatas 17. detsembri 2009. aasta kirjas Rumeeniale, et tal on olemas taotluse hindamiseks kogu vajalik teave.3.  Direktiivi 2006/112/EÜ artikli 193 kohaselt on tavaliselt maksuhalduri ees käibemaksu tasuma kohustatud kaubatarneid tegev või teenuseid osutav maksukohustuslane.4.  Rumeenia taotletud erandi eesmärk on teha kahel konkreetsel juhul käibemaksu tasumise eest vastutavaks kauba soetaja või teenuse saaja. Esimesel juhul tarnib maksukohustuslane puittooteid, nagu on määratletud riigi õigusaktides. Teisel juhul tarnib kaupu või osutab teenuseid maksukohustuslane, kelle suhtes kohaldatakse maksejõuetusmenetlust (v.a jaemüüjad).5.  Maksejõuetutel ettevõtjatel on majandusraskuste tõttu tihti võimatu maksta tarnitud kaupade või osutatud teenuste eest pädevatele asutustele käibemaksu. Kaupade või teenuste saajal on põhimõtteliselt ikkagi võimalik käibemaks maha arvata, hoolimata sellest, et tarnija ei ole pädevatele asutusele käibemaksu maksnud.6.  Kuna jaemüüjal oleks müügikohas raske kindlaks teha, kas klient on maksukohustuslane, ei kasutata pöördmaksustamist, kui jaemüüja suhtes kohaldatakse maksejõuetusmenetlust.7.  Samuti esineb Rumeenia puiduturul probleeme, mis on tingitud turu ja ettevõtjate olemusest. Turul tegutseb palju väikeseid ettevõtjaid, keda Rumeenia ametiasutustel on raske kontrollida. Maksudest kõrvalehoidumise tavapärane viis on, et tarnija esitab tarnete eest arve ja kaob seejärel ilma pädevatele asutustele maksu maksmata, olles jätnud kliendile maksu mahaarvamiseks kehtiva arve.8.  Kuna erandiga tehakse käibemaksu maksmise eest vastutavaks kauba või teenuste saaja juhtudel, mis hõlmavad maksukohustuslase poolt tarnitavaid puittooteid või sellise maksukohustuslase kaubatarneid ja osutatavaid teenuseid, kelle suhtes kohaldatakse maksejõuetusmenetlust (v.a jaemüüjad), kõrvaldatakse sellega ilmnenud probleemid, mõjutamata tasuda tulevat maksusummat. Tänu sellele hoitakse ära teatav maksudest kõrvalehoidmine või maksustamise vältimine.9.  Meede on proportsionaalne seatud eesmärkidega, kuna seda ei kavandata kohaldada üldiselt, vaid üksnes selliste konkreetsete tegevuste ja sektorite puhul, mis tekitavad märgatavaid raskusi seoses maksude kogumisega või maksudest kõrvalehoidumise või maksustamise vältimisega.10.  Luba tuleks anda üksnes piiratud ajaks ja selle kehtivus peaks lõppema 31. detsembril 2013. Selle aja jooksul saadud kogemustele tuginedes on võimalik hinnata, kas erand on endiselt õigustatud.11.  Erandil ei ole negatiivset mõju käibemaksust tulenevatele liidu omavahenditele,ON VASTU VÕTNUD KÄESOLEVA OTSUSE:Artikkel 1Erandina direktiivi 2006/112/EÜ artiklist 193 antakse Rumeeniale luba määrata käibemaksu tasumise eest vastutavaks maksukohustuslane, kellele tarnitakse kaupu või osutatakse teenuseid, millele on osutatud käesoleva otsuse artiklis 2.Artikkel 2Artikliga 1 ette nähtud erandit kohaldatakse järgmise suhtes:12.  maksukohustuslase tarnitavad puittooted;13.  sellise maksukohustuslase kaubatarned ja osutatavad teenused, kelle suhtes kohaldatakse maksejõuetusmenetlust (v.a jaemüüjad).Esimese lõigu punktis 1 osutatud puittooted hõlmavad kasvavat metsa, ümarpuitu või lõigatud puitu, küttepuitu, puittooteid, samuti nelinurkse ristlõikega või lõhestatud puitu ning töötlemata puitu, töödeldud või pooltöödeldud puitu.Artikkel 3Käesolev otsus kehtib 31. detsembrini 2013.Artikkel 4Käesolev otsus on adresseeritud Rumeeniale.Brüssel,Nõukogu nimeleesistuja [1] ELT L 347, 11.12.2006, lk 1.